OpenLLM-France/wikimedia huggingface dataset:
# Lingua franca nova

A Lingua Franca Nova abbreviata cum'è LFN hè una lingua custruita ausiliare creata da C. George Boeree di l'Università di Shippensburg, Pennsylvania, è sviluppata da parechji di i so usadori.

## Grammatica

A grammatica di a Lingua Franca Nova (LFN) hè una simplificazione di a grammatica cumuni à e lingue neolatine francese, spagnolu, talianu, catalanu è portughese. Hè dunque simile à quellu di i creoli di e lingue latine cum'è l'haitianu], u capiverdianu, u papiamentu è u chavacano.
# Lingua di i cenni tedesca

A lingua di i cenni tedesca, in acronimu DGS (in tedescu: Deutsche Gebärdensprache), hè una lingua di i cenni hè usata da a Cumunità Sorda in Germania (8.000.000-200.000), Svizzera (426.800-10.000).

## Rifarenzi

* ↑ Ethnologue: Deutsche Gebärdensprache
* ↑ Deaf Germany
* ↑ EUD: Germany [archiviu 2015-02-19; Ritruvatu 2014-12-22].
* ↑ Deaf Switzerland
* ↑ EUD: Switzerland [archiviu 2015-09-24; Ritruvatu 2014-12-22].

## Ligami

DGS - WikiSign Archiviu 2015-03-19 at the Wayback Machine

## Articuli cunnessi

Lingua di i cenni americana Lingua di i cenni brettagnica Lingua di i cenni danese Lingua di i cenni finlandese Lingua di i cenni francese Lingua di i cenni taliana Lingua di i cenni neuzilandesa
# Lingua etrusca

L'ortografia è a grammatica di 'ssu articulu ùn sò micca currette. Pudete cuntribuisce à ammigliurà le.
L'Etruscu fù una lingua parlata è scritta in diffarenti parti d'Italia è pricisamenti in l'anticu rughjoni di l'Etruria (ughjinchi Toscana, Umbria uccidintali è Laziu sittintriunali), in la Vaddi Padana - ughjinchi Lombardia è Emilia-Romagna, dundi l'Etruschi funi cacciati dapoi da li Galli è in la pianura campana, da li Sanniti. Dopu à la cunquista rumana, lu latinu sustituì cumplitamenti l'Etruscu, lachendu solu calchì ducumentu è parichji impresti linguistichi in lu Latinu (par asempiu, persona da l'Etruscu φersu), è numarosi nomi di lochi, com'è Tarquinia, Volterra, Perugia, Mantova, forsi Parma, è un pocu tutti li tuponimi chì compiini in "-ena" (Cesena, Bolsena, ecc.). Altri asempii di paroli di prubabili urighjina etrusca sò: atrium, fullo, histrio, lanista, miles, mundus, populus, radius, subulo. La lingua etrusca risulta parlata trà lu IXu seculu AC è lu IIIu seculu AC.
Era una lingua, sicundu li più, micca indoauropeana, ma certi linguisti, par asempiu Adrados, di pocu hani prupostu una (dubbia) dirivazioni da una fasa monda antica di li lingui indoauropeani di stampu Anatolicu, particularmenti lu Luviu (si vica puru listessu prublemu di lu Tartessicu è l'ipotasi di Wikander). La lingua etrusca, in cumenciu sparta in l'Etruria propria (Altu Laziu - Tuscana, trà Tevere è Arnu), si sparsi piu à tardu in un'aria maiori, in parti di la pianura padana è di la Campania, dopu à la spansioni di la cultura etrusca inghjiru à lu VIu seculu a.C. Certi studiosi (Helmut Rix) liani l'etruscu puru à la lingua retica, parlata da li Reti in l'aria alpina finu à lu IIIu seculu d. C.
# Lingua friulana

'Ssu artìculu hè in custruzzione. Pudete cuntribuisce à a so redazzione.
U friulanu hè una lingua rumanza chì hè parlata in u Friuli.
# Washington D.C.

Washington D.C. (ò Washington, D.C. ò Washington, DC, chi vole dì District of Columbia, "Distrettu di Columbia") hè a capitale di i Stati Uniti d'America. Hà più di 600.000 abitanti è una superficia di 177 chm$^2$.
A cità hè stata pianificata è fundata in u 1790/91, eppoi custruita, è da u 1800/01 Washington hè a capitale americana.
# Walt Dohrn

'Ssu artìculu hè in custruzzione. Pudete cuntribuisce à a so redazzione.
Walter "Walt" Dohrn (5 di dicembre 1970) hè un attore americanu.
# Walter Gropius

'Ssu artìculu hè in custruzzione. Pudete cuntribuisce à a so redazzione.
Walter Adolph Gropius (natu in Berlinu, Germania u 18 di maghju 1883 - mortu in Boston u 5 di lugliu, 1969) hè statu un architettu alemanu.
# W

W hè a vintitrèesima lettera di l'alfabetu latinu. Hè una consonante.
alfabetu latinu :
| Alfabetu latinu |||||||
| A | B | C | D | E | F | G |
| H | I | J | K | L | M | N |
| O | P | Q | R | S | T | U |
| V | W | X | Y | Z | |
| Diacritiche |||||||
| Å | Ħ | Ø | | | | |
| Digrammi |||||||
| Ch | Ǳ | Ǆ | Ĳ | Ǉ | LL | Ǌ |
| Lettare supplementarie |||||||
| Æ | Ɓ | Ɗ | Ð | Ɛ | Ʒ | Ə |
| Ƒ | Ɣ | Ȝ | Ƴ | Ƣ | Ƕ | ĸ |
| Ŋ | Œ | Ɔ | Ȣ | ſ | ß | Ʃ |
| Ʋ | Þ | Ƿ |
# Wallace Shawn

'Ssu artìculu hè in custruzzione. Pudete cuntribuisce à a so redazzione.
Wallace Michael Shawn (New York, 12 di nuvembri 1943) hè un attore è doppiatore statunitense.
# Washington (statu)

'Ssu artìculu hè in custruzzione. Pudete cuntribuisce à a so redazzione.
Washington hè unu statu federale di i Stati Uniti.
Hà una superficia di 216.632 km² è una populazione di 6.664.195 abitanti.
Cunfina à u nordu incù u Canadà, à punente incù l’uceanu Pacificu à livente incù l’Idaho è à u meziornu incù l’Oregon.
A capitale hè Olympia (99.925 abitanti), a cità più pupulata hè Seattle (602.222 abitanti).
Altre cità impurtante sò Spokane (200.975 abitanti) è Tacoma (196.520 abitanti).
# Washingtonia filifera

U palmu di California :
| Washingtonia filifera ||
| Classifica scentifica ||
| Regnu | Plantae |
| Classa | Lycopodiopsida |
| Divisione | Tracheophyta |
| Sottudivisione | Spermatophytes |
| Ordine | Arecales |
| Famiglia | Arecaceae |
| Generu | Washingtonia |
| Nome binuminale ||
| Washingtonia filifera (Lindl.) H.Wendl., 1789 ||
U palmu di California (Washingtonia filifera) hè una spezia di pianta chì face parte di a famiglia di l'Arecaceae.

## Descrizzione

U palmu di California hè una spezia di palmu originaria di u punente di l'America suprana. Appartene à a famiglia di l'Arecaceaea. Hè un palmu di taglia media à grande, pudendu aghjunghje un'altezza da 15 à 25 metri. Pussede un fustu robustu è drittu, cupertu à fibre brune chì li danu un aspettu filamentosu. E casce sò à forma di sparaventulu, d'un verde vivu, è ponu misurà insin'à 2 metri di longu. I fiori sò chjuchi è bianchi, ragruppati in gaspe pendente.

## Ripartizione

U palmu di California hè endemicu di certe rigione da punente di i Stati Uniti, in particulare di a California, di l'Arizona è Nevada. Cresce per u più in e zone aride è meze aride, u longu di ii corsi d'acquai è in l'oase. Omu u trova ancu in i parchi è in i giardini, induv'ellu hè à spessu piantatu per u so aspettu ornamentale.

## Biolugia

U palmu di California hè bellu adattu à e cundizione aride è pò sopravvive in e terre povere in nutrimenti. Hè capace à resiste à timperature elevate è à i longhe periodi di sicchina. E casce di u palmu di California sò ricuperte d'una cera prutettrice chì riduce a perdita d'acqua in evapurazione. Si riproduce in impullinazione cruciata, grazia à l'insetti tali l'ape chì trasportanu l'amacu da un fiore à l'altru.

## Tassonumia

U palmu di California hè qualchì volta cunsideratu cum'è una sottuspezia di u Washingtonia robusta, un antru palmu originariu di u Messicu. Eppuru, i studii ricente anu mustratu differenze genetiche significative trà e duie spezie, ghjustifichendu a so classifica spiccata.

## Cunsirvazione

U palmu di California hè cunsideratu cum'è una spezia di preoccupazione minore sient'è l'Unione internaziunale per a cunsirvazione di a natura (UICN). Bench'ellu sia largamente spartu in a so area di ripartizione naturale, certe pupulazione sò minacciate da a distruzzione di u so ambiente duvuta à l'urbanisazione è à l'agricultura intensiva. E misure di cunsirvazione sò messe in ballu per pruteghje 'sse pupulazione, in particulare a criazione di riserve naturale è a sensibilisazione di u publicu à l'impurtanza di prisirvà 'ssa spezia emblematica di u punente americanu.

## Riferimenti

* Jeanmonod D. & Gamisans J. (2013) Flora Corsica (2 ed), Edisud.

## Altri prugetti

* Washingtonia filifera annantu à Wikimedia Commons.
# Walt Disney

'Ssu artìculu hè in custruzzione. Pudete cuntribuisce à a so redazzione.
Walter Elias "Walt" Disney (Chicago, 5 di dicembre 1901 – Burbank, 15 di dicembre 1966) hè statu un animatore, imprenditore, pruduttore cinematugraficu è regista statunitense.

## Da vede dinò

* Bambi
* Pinochju
* Dumbo'
* The Fox and the Hound
* Liv and Maddie (Sitcom annantu à Disney Channel)
* Lady and the Tramp
# Warren G. Harding

Warren G. Harding (2 Nuvembre 1865 – 2 Aostu 1923) hè statu presidente di i Stati Uniti d'America da u 1921 à u 1923.

## Da vede dinò

* Listinu di i presidenti americani
# Wapedia

Wapedia hè un prugettu chì hè statu creatu da un stughjante tedescu, Florian Amrhein per rende accessibili u cuntinutu di Wikipedia annantu à i telefunini è i PDA. U prugettu esiste dapoi aostu 2004. Florian Amrhein hà adattatu wikipedia, l'enciclupedia libera, à u wapu. L’hà chjamata Wapedia. Cusì si pò cunsultà un articulu qualunque di wikipedia in inglese, francese, tedescu, spagnolu, et cetera, è dinù in corsu. A cunsultazione hè rapida è adattatu à i telefunini. Ma ùn si pò ch'è cunsultà l'enciclupedia libera, chì ùn si pò micca mudificà la per via di Wapedia.
A versione di wikipedia in lingua corsa hè accessibile à l'adrizzu: http://wapedia.mobi/co
Esistenu dui versione di Wapedia:
* Per i telefunini incù una funzione WAP: http://wapedia.mobi/it/
* Per i palmari incù una cunnessione à a Reta: http://pda.wapedia.mobi/it/
Una alternativa hè http://co.wikipedia.7val.com/wiki/ Archiviu 2011-07-07 at the Wayback Machine attualisata in tempu reale. Hè oramai a versione ufficiale per a lingua corsa.
# 23 d'aostu

U 23 d'aostu hè u 235esimu ghjornu (u 236esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Rosa.
Rosa hè una santa di u Perù, nata in Limà u 20 aprile 1586, una cinquantina d'anni dopu à chì Pizzarro abbia fundatu a cità. I genitori eranu spagnoli. A zitella, bella è struita, passava u so tempu à cosge, à curà i malati abbandunati, è à piantà fiori ch'ella vindia per succorre l'Indiani chì ghjeranu disgraziati.
Si hè fatta rimarcà un ghjornu chì a flotta olandese ghjunse davanti à a capitale. Per paura chì issi eretichi ùn prufanessinu u tabernaculu di a chjesa ch'ella frequentava, si era impustata davanti à l'altare per difendelu, ma l'Olandesi si ritironu senza attaccà a cità.
Persecutata da u demoniu, Rosa fù ghjudicata da u tribunale di l'Inquisizione, è assolta.
In Limà, facenu vede a cisterna duv'ella lampò e chjavi di a cinta in ferru ch'ella purtava nantu à a pelle. Facenu vede dinù duve un ocellu venia, ore è ore, à fà u chjama è rispondi cù Rosa.
Hè morta à 33 anni, u 24 Agostu 1617, da e privazioni è da i dighjuni.
Etimolugia: da u gr. rhodon" (rosula) per mezu di u lat "rosa".
Nomi: Rasia, Rhoda, Rodhia, Rois, Roos, Roosje, Rosa, Rosalia, Rosalie, Rosalien, Rosalio, Rosalyn, Röschen, Rose, Röseli, Roselin, Roseline, Rosella, Roselle, Roselyn, Rosetta, Rosette, Rosie, Rosina, Rosine, Rosita, Rosiula, Rosius, Roska, Roslin, Rosolino, Rosule, Rosy, Roza, Rozalija, Rozella, Rozenn, Rozinus, Zale, Zalia.
In Corsica, in u 1981, Rosa era à u decesimu rangu di i nomi feminili cù 13 donne nantu à 1000.
Paesi è cità: America, Perù, Limà, Filippine.
Prutezzione: Rosa hè a santa patrona di l'infirmiere.

## In Corsica

* 1553: e milizie francese scalanu in Corsica.

## Referenze

* Storia di a Corsica Archiviu 2006-07-28 at the Wayback Machine

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 23 di dicembre

U 23 di dicembre hè u 357esimu ghjornu (u 358esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Vittoria.
Vittoria serebbi stata marturiata à u seculu terzu in Tribunlano, tramezu à Roma è à Rieti.
A legenda conta chì duie zitelle cristiane, prumesse à dui signori, ricusonu di sacrificà a so virginità. Vittoria averebbi ancu accettatu, ma a cumpagna ùn volse sente nunda, dicendu chì Diu preferia e figlie à e spose.
- E' cumu a sai? dumandò Vittoria.
- A sò chì a m'hà detta u mio anghjulu custode. Preghemu è viderai.
E' si messenu à pregà. E' l'anghjulu ghjunse è disse:
- U matrimoniu hè bè, ma a virginità hè megliu. U matrimoniu hè d'argentu, a virginità hè d'oru.
Etimolugia: da u lat. "victor" (vincidore). u Nome "Vittoria" hà un valore misticu, vole dì "Vittoria di Ghjesù Cristu", ma, in Francia è in Alemagna, hè statu messu à a moda per ragioni pulitiche. In Italia hè datu in l'onore di a Madonna di a Vittoria, festa istituita in u 1620 per celebrà a vittoria di l'armate cristiane contru à i Turchi, accantu à Praga. In Inghilterra, u nome serve pocu, malgradu ch'ellu sia statu quellu di una regina celebre, morta in u 1901.
Casate è nomi: Cf u 21 lugliu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 23 di ghjugnu

U 23 di ghjugnu hè u 174esimu ghjornu (u 175esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santu Lanfrancu. Santa Etheldreda (Audrey).
Lanfrancu era un vescu di Pavia, mortu in u 1198.
Etimolugia: da u germ. "landa" (territoriu, paese) è "franka" (curaggiosu, audace è liberu).
Casate: Lanfranchi.
Etheldreda campava à u settesimu seculu. Tandu, l'Inghilterra era spartuta in sette regni. U babbu era u rè di Est Anglie. L'hà maritata duie volte per interessu puliticu. A prima volta fù cù u principe Tonbertu, un vechjone malaticciosu chì morse trè anni dopu. Vergine, è pronta à fassi sora, l'hà rimaritata cù Egfrid, figliolu di u rè di Northumbrie, chì si era sempre zitellu. Ma u zitellu hè ingrandatu. Allora, per cunservà a so virginità, Etheldreda si ne hè fughjita cù l'aiutu di San Wilfrid chì a fece entre in l'abbazia di Cuningham. Dicenu chì u maritu ùn ebbe premura di falla rivene, chì avia trovu megliu.
Dopu à un annu di nuviziatu à Cuningham, Etheldreda fece, in a cità d'Ely, una grande abbazia per omi è donne. A guvernò sinu à a so morte, u 23 ghjugnu di l'annu 679.
Etimolugia: da l'anglosassone "aethel" (nobile) è "thryth" (putente).
Nomi: Audrey, Audric, Audrie, Audry, Autric, Autry, Etheldreda, Etheldrede.
Paesi è cità: Ely (per parechji seculi, u 23 ghjugnu facianu una grande fiera duv'elli vendianu cullane è straglieri ch'elli chjamavanu "tawdries").
Prutezzione: maladie di gola (Etheldreda serebbi morta di un rimassu in gola).

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 22 nuvembri

U 22 nuvembri hè u 326esimu ghjornu (u 327esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Cicilia.
Cicilia serebbi una signora di u seculu terzu chì hà rigalatu una casa è un terrenu à i primi Cristiani di Roma.
A casa hè diventata a chjesa di Santa Cicilia in Trastevere è u terrenu u cimiteriu San Calistu duve Cicilia hè sepolta accantu à a critta di i papa.
A' u seculu sestu, i pelegrini dumandavanu qual'ella era issa Cicilia chì avia u grande onore di avè a so tomba vicinu à quella di i principi di a Chjesa... ma nimu a sapia.
Allora anu scrittu una legenda. A santa donna, chì forse era maritata è affigliulata, chì ghjè forse morta in u so lettu, hè diventata vergine è martira.
Anu dettu ch'ella era una giovana nobile, maritata per forza, morta martira trè ghjorni dopu à u matrimoniu per avè vulsutu cunservà a so virginità. Ma, in trè ghjorni, avia quantunque avutu u tempu di cunverte à u Cristianisimu u maritu, u cugnatu, u boia è quattrucentu pagani.
Etimolugia: dau lat. "caecus" (cecu).
Nomi: Cäcilia, Cecil, Cécile, Cécilia, Cécilie, Cecilio, Cecilius, Cecily, Ceese, Cele, Célia, Célie, Cicilia, Ciciliu, Sheila, Sile, Sileas, Sisile, Sisley, Sissie, Tsilia, Zilge.
Paesi è cità: Pianellu, Scata.
Prutezzione: a legenda dice chì Cicilia - citu - "cantava in u so core". E' cusì ne anu fattu a santa patrona di i musicanti è di quelli chì facenu strumenti di musica. Scultori è pittori l'anu riprisentata tantu è più, generalmente ghjuchendu di l'organu è cantendu... o cù una palmula in manu.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 23 di ferraghju

U 23 di ferraghju hè u 54$^u$ ghjornu di l'annu in u calendariu gregurianu. Restanu 311 ghjorni à a fine di l'annu (312 sì hè bisestile).

## Celebrazioni
### Santi

Santu Lazaru u pittore. Santu Policarpu.
Lazaru era un frate di Custantinopuli chì pinghjia figure secre à l'epica iconoclastica quandu, da 725 à 842, sciappavanu è brusgiavanu e riprisentazioni di Diu è di i santi.
Versu l'annu 830, l'Imperatore Teofilu u fece arrestà è li fece brusgià e palme di e mani. L'imperatrice Teodora u piattò, u curò è u guarì, è Lazaru riprincipiò à pinghje.
A' a morte di u maritu, l'annu 842, Teodora ebbe a regenza per quatordeci anni. Fece stancià a guerra di e figure chì durava da più di un seculu. Lazaru fù incaricatu di andà in Roma à danne a nova à u papa.
Certi pretendenu chì, vultendu da Roma, u battellu si hè affundatu è Lazaru hè mortu annegatu. D'altri dicenu ch'ellu hè mortu in l'867, dopu à avè ricusatu di pregà pè u boia chì l'avia marturiatu.
Etimolugia: V. Lazaru (17 dicembre).
Policarpu hè u secondu di i martiri cunnusciuti, u primu essendu San Stefanu. Hè mortu in l'annu 155, in Smirne.
Era statu un discepulu di San Ghjuvanni l'Evangelistu è avia cunnusciutu quelli chì avianu cunnusciutu à Ghjesù. Santu Ireneu conta chì Policarpu li dicia: "Iè, l'aghju po cunnusciutu benissimu à San Ghjuvanni. Mi pare di vedelu ancu avà. Si calava accantu à noi altri zitelli, è ci ripetia e parulle di l'apostuli è quelle di Ghjesù".
Piolicarpu era vescu di Smirne quand'ellu fù ubbligatu di piattassi per via di e persecuzioni. Si era rifugiatu in u granaghju di una casetta, ma fù traditu da un giovanu servu torturatu da i suldati. L'anu purtatu davanti à u procconsule chì li prumettì di salvalli a vita s'ellu rinnegava a so fede.
"Facenu 86 anni ch'appartengu à u Signore, disse Policarpu, ùn mi hà fattu nisun male, è vulite ch'o u rinneghi? Mancu à pensalla!"
Allora u purtonu nantu à un legnaghju per brusgiallu vivu. Ricusò di lasciassi lià mani è pedi è si messe à pregà mentre ch'elli zingavanu focu. Ci hè vulsutu chì i suldati u difiniscanu à stilettate, chì e fiastare l'allisciavanu senza brusgiallu.
Etimolugia: da u grecu "polus" (assai) è "karpos" (fruttu).

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine
# 22 uttrovi

U 22 uttrovi hè u 295esimu ghjornu (u 296esimu ghjornu s'è l'annata hè bisesta) di u calendariu gregorianu.

## Celebrazione
### Feste
### I Santi

Santa Elodia. Santa Salome.
In l'annu 851, Abd Al-Rahman Secondu, emiru di Cordoba, avia decisu chì i figlioli nati da un matrimoniu mistu, devianu, sottu pena di morte, abbraccià a religione di l'Islam.
Elodia avia una mamma cristiana è un babbu musulmanu. Per ùn rinnegà a so fede, si ne hè fughjita in casa di una zia, cristiana ancu ella. Quand'elli l'anu trova, l'anu mandata davanti à u ghjudice di Uesca, in l'Aragone. Cum'ella ricusava di cambià di religione, l'anu scapata. Era u 12 uttobre di l'annu 851.
Etimolugia: da u gr. "élodié" (fiore frollu).
Nomi: Dee, Ellie, Elodea, Elodia, Elodie, Lodi, Lodie, Odie.
Salome era a mamma di l'Apostuli Ghjacumu è Ghjuvanni. Facia parte di e donne chì seguitavanu à Ghjesù è u servianu.
U Vangellu secondu San Matteu conta:
"Ghjunti à Gerico, Ghjesù disse à l'Apostuli:
"Hè l'ultima volta chè no cullemu inseme in Ghjerusalemme. U figliolu di l'Omu serà messu in manu à i principali sacerdoti è à i scribi, è elli u cundanneranu à morte. E' po, u deranu à i Gentili chì li feranu scarsi, u flagelleranu è u cricifisseranu. Ma ellu risusciterà u terzu ghjornu."
"Allora, Salome si avvicinò cù i figlioli: "Dà ordine - disse a donna - chì, in u to Regnu, i mio figlioli sianu à u to latu, unu à diritta, l'altru à manca."
"E' Ghjesù rispose:
"Quessa ùn dipende micca da mè, ma da u Patre Eternu."
Quì, si vede ciò ch'ellu era, per Salome, l'amore maternu. Era persuasa chì Ghjesù avia da ristabilisce u regnu di Davide è vulia chì i figlioli sianu i più unurati.
Salome hà assistitu da luntanu à a crucifissione. U sabbatu, cù Maria Maddalena è Maria, mamma di Iacobu, hà compru l'aromati per imbalsamà à Ghjesù è, a dumenica, hè stata una di e prime à ghjunghje à u sepolcru... è à truvallu viotu.
Etimolugia: da l'ebreu "shalôm" (pace, sanu è salvu).
Nomi: Salaun, Salman, Saloma, Salome, Salomé, Salomo, Salomon, Salomone, Selaven, Selim, Soliman, Solly, Suleiman.
In Aiacciu, u 22 uttobre si celebreghja l'anniversariu di a cunsecrazione di a cattedrale, cuminciata in u 1582, finita in u 1593.

## Ligami

* Archiviu 2006-04-22 at the Wayback Machine L'almanaccu 2006 di l'Adecec
# 23 d'aprile

U 23 d'aprile hè u 113$^u$ ghjornu di l'annu (u 114$^u$ sì hè bisestile) in u calendariu gregurianu. Restanu 252 ghjorni à a fine di l'annu.

## Celebrazioni
### Santi

Santu Ghjorghju.
Ghjorghju hè statu marturiatu in Palestina, vicinu à Tel Aviv, versu a fine di u seculu terzu.
A legenda ne hà fattu un cavalieru curazzatu chì tomba u dragu, affranchisce e cità è salva e principesse, pigliendu cusì u postu di certi eroi pagani cum'è Perseu chì uccise u dragu è salvò à Andromeda.
Parechji sò l'artisti cum'è Raffaellu, pittore è architettu di u papa, Donatellu, u scultore fiurentinu, o Carpacciu, u pittore venizianu, chì anu trovu l'ispirazione in a legenda di San Ghjorghju.
U dragu campava nantu à e sponde di un lagu di a Libia. Cacciava focu per bocca è sterpava ogni cosa. U lusingavanu denduli, ogni ghjornu, duie pecure à manghjà. Ma, prestu, ci hè vulsutu à dalli, in più, una giuvanotta ch'elli sceglianu à l'imbusche. Un ghjornu tuccava à a figliola di u rè quand'ellu ghjunse un cavalieru: era San Ghjorghju. Ghjorghju tumbò u dragu cù a so lancia, predicò a fede cristiana è cunvertì u rè.
Etimolugia: da u grecu "gé" (a terra) è "ergon" (travaglià), dunque agricultore. In u 1981, venia à u 46èsimu rangu di i nomi maschili di Corsica.
Casate: Giogi, Giorgetti.
Nomi:Egor, Georas, Geordie, Georg, George, Georgene, Georges, Georgette, Georgia, Georgie, Georgina, Georgius, Georgui, Georgy, Gheorghe, Gheorguina, Ghjorghja, Ghjorghju, Ghjurghjina, Ghjurgina, Giorgia, Giorgina, Giorgio, Gora, Göran, Gorch, Görch, Görgel, György, Inoulia, Jörg, Jorge, Jörgine, Jorick, Jörn, Jory, Jürg, Jürgen, Juris, Jurriana, Seiorse, Sior, Youka, Yourassia, Youri, Youria.
Paesi è cità: Inghilterra, Lituania, Turchia, Aragone, Portugallu, Catalogna, Georgia, Sicilia. In Corsica: Algaiola, Quenza.
Prutezzione: cavallieri è cavalleria.
Pruverbii: Ùn ti vantà d'avè nè oliu nè vinu, fin chì ùn sò ghjunti Ghjurghjettu (23 aprile), Marchettu (25 aprile) è Teraminu (2 ghjugnu).

## Ligami esterni

* Storia di a Corsica Archiviu 2006-07-28 at the Wayback Machine
* Almanaccu Adecec 2007 Archiviu 2007-02-12 at the Wayback Machine